محمود الشريف

محمود الشريف ملحن مصرى كبير اتولد فى حى باكوس  فى اسكندريه فى 2 سپتمبر 1912- مات يوم الحد 29 يوليه 1990  و و  عمره 78 سنه
 اشتغل مع فرق متجوله فى الأرياف زى فرقة الجزايرلى و فرقة فوزى منيب و فرقة احمد المسيرى كمطرب، و كان صوته جهير و قوى تحت اسم "محمود الراديو"
 دخل فرقة بديعه مصابنى فى القاهرة سنة 1928 ممثل و ملحن و مطرب
 لحن لمحمد عبدالمطلب فى سنة 1933 أغنية “بتسألينى بحبك ليه” و كانت السبب فى شهرته و شهرة عبد المطلب
 لحن افلام كثيرة منها: مصنع الزوجات – عنتره بن شداد – غروب – طيش الشباب – بائعة الخبز – أنا بنت ناس – موعد مع الحياه – الملاك الظالم - وظهر و هو بيغنى " مطرح ما ترسى " ف فيلم دنيا اللى مثلت فيه فاتن حمامه و راقية ابراهيم
 لحن برامج و صور غنائيه فى الاذاعه من سنة 1943 منها: "بالوما" وغنا فيها مع سعاد مكاوى - عذراء الربيع - مرآة الساحر و لولى الندا -الراعى الاسمر - ريا و سكينه و "السلطانيه" و اللى غنا فيه  "الدنيا أرزاق قسمها الخلاق سبحانه الرزاق" كلمات عبد الفتاح مصطفى
 لحن معظم مونولوجات شاديه و محمود شكوكو و ثريا حلمى و اسماعيل ياسين
 اتجوز سنة 1946 لفتره قصيره من ام كلثوم انفصلو بقرار ملكى.
يسار|تصغير|محمود الشريف

 أهم اعماله 
 محمد عبدالمطلب - ودع هواك - رمضان جانا- بياع الهوى راح فين - يا اهل المحبه - يابو العيون السود - و انا مالى و انا مالى
 شاديه حبينا بعضنا - شبكت قلبى - ياحسن يا خولى الجنينه - ليالى العمر معدوده - يا نور عنيا واكتر - ابيض يا وردى احمر مندى
 عبد الحليم حافظ - يا سيدى امرك ، و"حلو وكداب"
 نجاة الصغيره "أوصفو لى الحب" و هيا  اول أغانيها (و هيا ف الأساس أغنية لشاديه من فيلم مغامرات اسماعيل ياسين) ، يا نيل يا سمرانى ، وطنى وصبايا واحلامى
 كارم محمود-علا شط بحر الهوا - عينى بترف يا حبّة عينى -
 عبد الغنى السيد-عالحلوه والمره -البيض الاماره - ولا يا ولا - أنا و أنت ف الهوا - أنا ويـاك
 احلام ياعطارين دلونى - يا حمام البر سقف
 محمد قنديل تلات سلامات - ما بين البر و التانى
 ليلى مراد اطلب عينيا - من بعيد يا حبيبى باسلم - علا مهلك
 صباح - شمس وقمرين من فيلم توبه - يا قطتى من فيلم جورنال السوابق - كل سنه  و انتى بخير و سلامه يا اُمى
 نشيد الله اكبر فوق كيد المعتدى 1956 
 سعاد مكاوى - لما رمتنا العين
 عزيز عثمان - بطلو دا و اسمعو دا / من فيلم لعبة الست لنجيب الريحانى و تحيه كاريوكا
 سهام ابراهيم  ماعنديش اغلا منك -  قول يا روحى - ياما لامونى

 جوايز واوسمه 
 وسام الاستحقاق السورى
 وسام الكوكب الأردنى ، سنة 1957
 وسام العلوم والفنون من الطبقة الأولى ، سنة 1958
 جايزة الجداره فى الفنون من الطبقه الأولا ، سنة 1978
 جايزه الدوله التقديريه فى الفنون من المجلس الاعلى للثقافه ، سنة 1989

مصادر

 لينكات برانيه 


تصنيف:ملحنين مصريين
تصنيف:موسيقيين مصريين
تصنيف:مصريين اخدوا جايزة الدوله التقديريه
تصنيف:اسكندرانيه
تصنيف:ناس من باكوس